РЕГЛАМЕНТ (ЕО) № 1546/2007 НА КОМИСИЯТА
от 20 декември 2007 година
за изменение на Регламент (ЕО) № 1898/2005 за определяне на подробни правила за прилагането на Регламент (ЕО) № 1255/1999 на Съвета по отношение на мерките за пускане на пазара на Общността на сметана, масло и концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално членове 10 и 15 от него,
като има предвид, че:
(1)
Регламент (ЕО) № 1152/2007 на Съвета измени разпоредбите на Регламент (ЕО) № 1255/1999 относно частното складиране на масло и сметана, и по-конкретно чрез премахване на референцията за национални стандарти за качество като критерий за избираемост за помощи за частно складиране на масло.
(2)
Предвид тези нови разпоредби е целесъобразно да се хармонизират критериите за избираемост на схемите за помощи за пускането на пазара на сметана, масло и концентрирано масло, установени в Регламент (ЕО) № 1898/2005 на Комисията (2). По-конкретно, референциите за националните стандарти за качество следва да се премахнат и, където е необходимо, да се заместят с критериите, определени в Регламент (ЕО) № 1255/1999. Разпоредбите относно проверките следва да бъдат съответно адаптирани.
(3)
Регламент (ЕО) № 1898/2005 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1898/2005 се изменя, както следва:
1.
В член 5, параграф 1, буква а) се заменя със следното:
„а)
масло, произведено директно и изключително от пастьоризирана сметана, която отговаря на изискванията, установени в член 6, параграф 3 от Регламент (ЕО) № 1255/1999;“.
2.
В член 45 параграф 2 се заменя със следния текст:
„2. В случаите, когато са били добавени маркери към маслото или сметаната или маслото или сметаната са били вложени в крайни продукти или, където това е приложимо, в междинни продукти, в държава-членка, различна от страната на производство, това масло или сметана се придружават от сертификат, издаден от компетентния орган на държавата-членка производител, удостоверяващ:
а)
за масло, че е произведено на нейна територия от одобрено предприятие, което подлежи на проверки за потвърждаване, че маслото е произведено директно и изключително от сметана или мляко, по смисъла на член 6, параграф 6 от Регламент (ЕО) № 1255/1999;
б)
за сметана, че е произведена на нейна територия от одобрено предприятие, което подлежи на проверки за потвърждаване, че сметаната е получена директно и изключително от краве мляко, произведено в Общността, по смисъла на член 6, параграф 6 от Регламент (ЕО) № 1255/1999.
3. Когато държавата-членка на производство е извършила проверките по вида и състава на маслото, посочено в член 5, параграф 1 от настоящия регламент, сертификатът, посочен в параграф 2 от настоящия член, съдържа също и резултатите от тези проверки и потвърждава, че въпросният продукт е масло по смисъла на член 6, параграф 3, първа алинея от Регламент (ЕО) № 1255/1999. В този случай опаковката трябва да бъде запечатана с номериран етикет, издаден от компетентния орган на държавата-членка на производството. Този номер трябва да бъде вписан в сертификата“.
3.
В член 72, буква б), i) се заменя със следното:
„i)
условията, установени в член 6, параграф 3 от Регламент (ЕО) № 1255/1999;“.
4.
В член 74 параграф 2 се заменя със следния текст:
„2. В случай че става дума за масло, упоменато в член 6, параграф 3, първа алинея, второ тире от Регламент (ЕО) № 1255/1999, то тогава размерът на помощта, установен в параграф 1 от настоящия член, следва да се умножи по 0,9756“.
5.
В член 81 параграф 1 се заменя със следния текст:
„1. Маслото се доставя на бенефициера в опаковки с ясен и неизличим надпис на маркировката за обозначаване, в съответствие с член 72, буква б), и с едно или повече от вписванията, изброени в приложение XVI, точка 1“.
6.
Член 82 се заменя със следния текст:
„Член 82
1. Държавите-членки предприемат всички необходими контролни мерки, за да гарантират спазването на разпоредбите на настоящата глава, в частност чрез извършването на проверки на търговската документация и на отчетите на складовите наличности на доставчика в съответствие с Регламент (ЕИО) № 4045/89 на Съвета (3).
Освен това, избираемостта на маслото се проверява с анализ на случайно взети физически проби, за да се гарантира съответствие с член 72, буква б), i) от настоящия регламент и за проверка на отсъствието на немлечни мазнини.
Проверките се отразяват в отчет за извършената проверка, посочващ датата на проверката, нейната продължителност и извършените операции.
2. В случай че маслото е произведено в държава-членка, различна от държавата-членка, в която е закупено от бенефициер, изплащането на помощта е предмет на представяне на сертификат, издаден от компетентния орган на държавата-членка на производството.
Сертификатът удостоверява, че въпросното масло е произведено от одобрено предприятие, което подлежи на проверки за потвърждаване, че маслото е произведено от сметана или мляко, по смисъла на член 6, параграф 6 от Регламент (ЕО) № 1255/1999.
Когато държавата-членка на производство е извършила проверките по вида и състава на маслото, посочено в член 72, буква б) от настоящия регламент, сертификатът, посочен в първа алинея от настоящия параграф, съдържа също и резултатите от тези проверки и потвърждава, че въпросният продукт е масло по смисъла на член 6, параграф 3, първа алинея от Регламент (ЕО) № 1255/1999. В този случай опаковката се запечатва с номериран етикет, издаден от компетентния орган на държавата-членка на производство. Този номер трябва да бъде вписан в сертификата.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2008 година.
Член 1, параграфи от 3 до 6 се прилагат за всички доставки на масло, осъществени въз основа на ваучер съгласно член 75, параграф 1 от Регламент (ЕО) № 1898/2005, валиден за месец януари 2008 г. и следващите месеци.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2007 година.